Սկսած 1998 թվականից, Համաշխարհային Բանկի կողմից տրամադրված վարկային ծրագրերի շրջանակներում, ԱԾԻԳ-ը իրականացրել և մինչ օրս շարունակում է իրականացնել աշխատանքներ, որոնք ուղղված են առողջության առաջնային պահպանման և հիվանդանոցային օղակներում ենթակառուցվածքների բարելավմանը: Կառուցվել և վերանորոգվել են բազմաթիվ բուժհիմնարկներ, որոնք հագեցվել են արդի բժշկական սարքավորումներով, ինչպես նաև հատուկ ուշադրություն է դարձվել այդ բուժհիմնարկների բժշկական անձնակազմի շարունակական կրթության վրա: